open-index/open-wikipedia-markdown huggingface dataset:
Klappmyss

**Klappmyss** (*Cystophora cristata*) er en stor selart som holder til i Nord-Atlanteren.

## Beskrivelse
Klappmyss er sølvgrå med sorte flekker over nesten hele kroppen, og den har ofte også sort maske i ansiktet. Et karaktertrekk er de oppblåsbare hudposene i ansiktet på hannene. Oppblåst ser hudposen ut som en todelt hette, som dekker framsiden av ansiktet og toppen av hodet. Hunnene blir om lag 2,2 meter lange med en vekt på ca. 300&nbsp;kg. Hannene blir opptil 2,7 meter og veier om lag 400&nbsp;kg.

## Utbredelse
Klappmyss vandrer over det meste av Nord-Atlanteren, fra iskanten i Arktis til like nord av De britiske øyer. Bestanden er anslått til cirka 700&nbsp;000 individer, hvorav cirka 87&nbsp;000 i Vestisen. Yngleområdene ligger utenfor østkysten av Canada, i Davisstredet og i Vestisen, mellom Grønland og Jan Mayen.

## Atferd
Klappmyssene yngler i mars og forlater ungen i april for å jakte på mat. Arten er en utpreget dypdykker som hovedsakelig lever av blekksprut, men også av lodde, polartorsk og bentiske arter som uer og blåkveite. Menyen viser at den typisk dykker til 100–600 m når det jakter på føden. Dykk til mer enn 1&nbsp;000 meter er imidlertid ikke uvanlig. Mytingen foregår i drivisen fra midten juni til midten av juli.

### Dieperioden
Klappmyss kaster avkommet direkte på drivisen i mars og har trolig den korteste dieperioden av noe pattedyr, kun fire–fem dager. I løpet av disse få dagene dobler ungen vekten, fra cirka 25–30 kg til cirka 50–60 kg når de er avvendt. Mora taper cirka ti kg vekt om dagen i denne perioden. Vektøkningen skyldes i hovedsak økt spekklag. Morsmelken inneholder nemlig cirka 60&nbsp;% fett og er svært næringsrik. Etter dieperioden omdannes det meste av fettet i kroppen til muskler, så ungen skal få nok styrke til å ta seg ut i vannet for å finne seg mat selv.

Årsunger kalles *blueback*. 1–2 år gamle ungdyr kalles *gris*. Voksne hunner kalles *mus* eller *klappmus*, og voksne hanner *kall* eller *hettakall*. Tilnavnet hettakall skyldes den oppblåsbare «hetta» den har på hodet.

## Fylogeni

Kladogrammet over viser slektskapet mellom de eksisterende artene i selfamilien.

## Referanser




## Eksterne lenker
*
Mitt Mekka – en annerledes pilegrimsferd

***Mitt Mekka – en annerledes pilegrimsferd*** er en norsk reiseserie med Dag Erik Pedersen som gikk på NRK1 i 2001. Konseptet gikk ut på at programlederen tok med seg kjente gjester til steder som for dem er et «Mekka». Meningen var å skape et opplevelsesprogram hvor man så stedene man reiste til gjennom reiseledsagers øyne. Turene gikk til steder som New York, Pamplona, Monaco, Liverpool og Frankrike.

## Gjester i serien
*Thomas Giertsen (episode 1)
*Jo Nesbø (ep.2)
*Thomas Alsgaard (ep.3)
*Jahn Teigen, Tom Mathisen og Herodes Falsk (ep.4)
*Ole Paus (ep.5)
*Trude Mostue

## Referanser
Mysterier fra fortiden

***Mysterier fra fortiden*** var en norsk historisk reisedokumentarserie som gikk på TV 2 i 2001. Programmet ble ledet av Arne Hjeltnes, som sammen med  arkeologen Øystein Kock-Johansen besøkte steder med uløste gåter fra fortiden. Dette var steder og myste­rier som til tross for intensiv forskning fortsatt skapte flere spørsmål enn svar, slik som Machu Picchu, Great Zimbabwe, Nazcalinjene, Nan Madol og Krukkesletten. Programmet gikk på søndagskvelder. 

Premieren ble sett av 550 000. 

Serien avstedkom også en bok med samme tittel, utgitt på Kagge Forlag.

## Referanser
Nettopp nå

***Nettopp nå*** er et norsk aktualitets- og underholdningsprogram som ble sendt direkte på TV 2 sommeren 2003 og sommeren 2004. Programmet hadde som mål å speile det som skjedde om sommeren i Norge. Det serverte nyheter, sport, kultur og underholdning. Første sesong ble ledet av Christine Korme som sendte fra Kirkeristen i Oslo. Sommeren etter ble det ledet av Frithjof Wilborn som hadde med seg reporterne Guri Solberg og Kjetil Sviland. I denne runden reiste de rundt i Sør-Norge med den 92 fot store seilskuta Eileen II og la til kai ved utvalgte byer for å holde en direktesending ombord. 

*Nettopp nå* ble av mange regnet som TV 2s svar på NRKs *[[Sommeråpent]]*. Programmet gikk mandag til torsdag.

Første uke hadde et seersnitt på 245 000, mens første uke i andre sesong hadde et seersnitt på 328 000.

## Referanser
Åsted

Et **åsted** (av norrønt *á* = på, stedet), er stedet der det har foregått, eller vil foregå, en hendelse.

Mest vanlig er betegnelsen benyttet i juridisk forstand som stedet der det har blitt begått en strafferettslig forbrytelse, eller stedet som er grunnlaget for en sivil tvistesak (for eksempel en grensetvist). 

En **åstedsbefaring** vil si at rettens medlemmer og partene samles på åstedet.

Åsteder undersøkes av åstedsgranskere (kriminalteknikere) med vitenskapelig kompetanse.

## Referanser
Høyheimsvik

**Høyheimsvik** ligger mellom Luster og Gaupne ved Lusterfjorden innerst i Sognefjorden i Vestland fylke. 

Gården Høyheimsvik er delt i to gårder. 

Strandstedet har dampskipskai, og har hatt dampskipsanløp fra slutten av 1800-tallet fram til midt på 1900-tallet. 

## Referanser
Nils & Ronnys TV-Cocktail

***Nils & Ronnys TV-Cocktail*** er et norsk reiseprogram med Ronny Kristoffersen og Nils Wærstad som gikk på NRK1 i 2001. I denne reiseserien besøkte de to programlederne utkantstrøk i Norge. De reiste rundt i en brannrød, 1971 modell Mercury Cougar og ditto campingvogn på slep. Ifølge dem selv hadde programmet som formål å frembringe det humoristiske og positive ved Utkant-Norge. Programmet gikk på torsdager.

Serien ble i snitt sett av 412 000. Premieren ble sett av 772 000.

## Referanser
Johanna Grønneberg Mesa

**Johanna Grønneberg Mesa** (født **Marki**; 1979) er en norsk journalist og programleder.

Grønneberg studerte journalistikk i Australia og TV-produksjon i USA. Etter endte studier jobbet hun som reporter for nyhetskanalen KXMB-News12 i Nord-Dakota.

Senere flyttet hun tilbake til Norge, der hun først jobbet som programleder på Mess-TV på TVNorge, senere som journalist for Nettavisen. Etter dette fikk hun jobb hos MTV i Stockholm i 2005, først som produsent for de norske nyhetene og i 2006 som MTV VJ i New York. 23. november 2006 hadde hun premiere som programleder for US Top 20 på MTV i Norge.

I juni 2007 ble Grønneberg hentet inn til TV3 for å lede de to nye programmene *Gossip* og *Replay*. Hun var fra høsten 2007 programleder for underholdningsprogrammet *[[Snutter]]* på TV3.

I 2010 deltok Grønneberg i TVNorge-serien *[[Ja vi elsker Hollywood]].* Hun har også deltatt i *[[Camp Kulinaris]]* og *[[I lomma på Silje]]*.

Grønneberg vokste opp på Nesodden utenfor Oslo, og var elev ved Alværn ungdomsskole.

## Referanser



## Eksterne lenker
*
Liz Tove Vespestad

**Liz Tove Vespestad** (født 1964) er en norsk musiker som har utgitt soloalbum og samarbeidet med flere.  Mest kjent er samarbeidet med Tine Valand i duoen Somebody's Darling som har utgitt tre album med countrymusikk.  

Soloalbumet *Blackout* var komponert i samarbeid med Helge Hovland, som også vokste opp i samme nabolag på Jessheim. Liz Tove er søster av Jarle Vespestad som også er en kjent musiker fra Jessheim.

## Diskografi
* *[[Blackout (Liz Tove Vespestad-album)|Blackout]]* (1997)

;Singler
* *Blackout* (1997)
* *Somebody's Heart* (1997)

### Somebody's Darling
;Album
* *[[Somebody's Darling (album)|Somebody's Darling]]*, Sonet (Universal) (1992)
* *[[Forever For Now]]*, Sonet (Universal) (1994)
* *[[Still Wearing Black]]*, Universal Music (2003)
* *[[Walls (Somebody's Darling-album)|Walls]]*, Warner/WM Norway (2007)

;Singler
* *Only Time/You'll Remember Me* (1993)
* *That's Why I Wear Black* (1993)
* *Dans meg gjennom kropp og ånd* (1993), med CC Cowboys
* *Easy Going* (1994)
* *If Not in Heaven* (1994)
* *Lament for Faith* (2003)
* *Strange Pillows* (2006)
* *Home* (2006)

### Deltar på
* Jan Dahlen: *[[Mitt bæste før dæ]]* (1993)
* Leonard Cohen-hyllest: *[[Hadde månen en søster – Cohen på norsk]]* (1993)
* Per Vestaby: *[[10000 Flowers and One B]]* (1993)
* Danko/Fjeld/Andersen: *[[Ridin' on the Blinds]]* (1994)
* Polydor: *[[Lekekameratene – Kom ut og lek!]]* (1995), «Å, så heldig jeg er»
* Tore Brunborg & Jarle Vespestad: *[[Orbit (album)|Orbit]]* (1997)
* PolyGram: *[[PolyGram høsten 1997]]* (1997)
* Universal: *[[96% countryfest]]* (2002)
* Johns Quijote: *Jeg kjenner noen* (2003)
* Casino Steel: *[[There's a Tear in My Beer]]* (2005)
* Jankie: *[[Knekt, dame og et ess]]* (2005)
* Erik Lukashaugen: *[[Vi eier skogene]]* (2018)

## Eksterne lenker
*
Velkommen hjem, Anders

***Velkommen hjem, Anders*** er en film fra . Filmet på Jessheim og omegn. 

*Velkommen hjem, Anders* er en historie om en tidligere kriminell rusavhengig som vender tilbake til hjembygda, og den motbøren han kan møtes med.

Hovedpersonene Anders og Anita ble spilt av Jan Tore Risan og Mona Grytøyr. To år senere døde Risan i en trafikkulykke; han hadde verken før eller siden denne filmen spilt i så mye som en sketsj. Filmen ble laget av amatører både foran og bak kamera. Filmen ble vist på skoler som en del av rus- og krimforebyggende arbeid. 

Filmmanus og regi av Sverre Årnes og produsert av K-Film.

Filmet i 16&nbsp;mm, 55 minutter spilletid. Peder Norlund (kamera), Rune Andersen (redigering), og Terje Paasche (lys), Harald Hougaard (lyd). Filmen ble vist på NRK1, og vant Daily Mail Trophy for Best Film/Best Actor i London.

## Referanser


## Eksterne lenker
* 
* The Daily Mail Challenge Trophy for the Best Amateur Movie of the Year
Regionalnett

**Regionalnett** er en fellesbetegnelse på overføringsnett som ligger mellom distribusjonsnettet og sentralnettet. Regionalnettet transporterer strømmen fra sentralnettet til  distribusjonsnettet lokalt i kommunen. Regionalnettet bruker 3-fase-spenning har som oftest et spenningsnivå på 66 eller 132 kV, men 66 kV byttes ut med 132 kV. Det finnes også regionalnett med spenning 33, 45 og 50 kV.

Regionalnettet eies og drives av nettselskaper som f.eks. Hafslund, BKK og Lyse Energi, men er strengt regulert fra staten.
Rundt 150 sluttkunder (f.eks. sykehus, flyplasser og større bedrifter) får strøm rett fra regionalnettet.

## Referanser
Slaget ved Montereau

**Slaget ved Montereau** ble utkjempet den 18. februar 1814 i Frankrike nærheten av Montereau-Fault-Yonne i regionen Île-de-France. Det skjedde under den sjette koalisjonskrigen mellom Frankrike ved Napoléon Bonaparte på den ene siden og på den andre siden ved det østerrikske imperiet under Karl Philipp, fyrste av Württemberg. Frankrike seiret etter at marskalk Claude Victor-Perrin hadde kommet sent inn med sine styrker og avgjort slaget. Det er ulike anslag for tapene, men generelt synes som om de allierte mistet om lag 6&nbsp;000 mann i slaget, mens Frankrike mistet 2&nbsp;500. I tillegg kommer skadde og fanger, foruten materiell som kanoner som ble erobret.

## Referanser


## Eksterne lenker
* «On This Day – The Battle of Montereau», ved James Hoare 18. februar 2014, *History of War*
Mark Feehily

**Markus Michael Patrick Feehily** (født 1980) var medlem av det tidligere irske boybandet Westlife. 

Mark var det yngste medlemmet av boybandet Westlife, men han er eldst i en søskenflokk på tre. Brødrene hans heter Barry (født 1985) og Colin (født 1989). Hans foreldre er Marie Feehily (Verdon som pikenavn) og Oliver Feehily. 

Mark er homofil og var samboer med sin kjæreste Kevin McDaid fra 2005–2011. Kevin er tidligere medlem av det nå avsluttede bandet «V», og jobber nå blant annet som fotograf.

Som sanger er Mark kjent for sin kraftige, soulinspirerte stemme, noe som tydelig kommer til uttrykk i et flertall av Westlifes sanger.

## Eksterne lenker
* 
* 
*
Hart Bochner

**Hart Matthew Bochner** (født 3. oktober 1956 i Toronto i Ontario) er en canadisk skuespiller, manusforfatter, filmregissør og filmprodusent.

Bochner hadde sin debut på kinolerretet i *Islands in the Stream* (1977), og har senere opptrådt i filmer som *[[Breaking Away (film)|Breaking Away]]* (1979), *[[Terror-toget]]* (1980) og *[[Die Hard]]* (1988). 

## Referanser


## Eksterne lenker
* 
*  Offisiell fanside
Entreprise

En **entreprise** er et bygge- eller anleggsoppdrag på fast eiendom etter byggherrens planer og prosjektering, med entreprenøren (som skal stå for oppføringen) og byggherren (på hvis eiendom og i hvis interesse byggingen skal skje) som parter.

En entreprenør vil kunne være både de store entreprenørfirmaer og en byggmester, murer, rørlegger, elektriker eller fagfolk innen andre tekniske fag. Større leverandører innen slike fag, kalles ofte *tekniske entreprenører*.

Skal en entreprenør ha ansvarsrett som utførende etter plan- og bygningsloven, kreves normalt at entreprenøren har sentral eller lokal godkjennelse.

Det finnes tre norske standarder for entreprisekontrakter:
* Delentrepriser, hovedentrepriser, generalentrepriser.
* Totalentrepriser
* Enkle bygg og anlegg.

;Delentreprise: Byggherren engasjerer selv arkitekt og rådgivere og inngår selvstendige kontrakter med flere entreprenører. En av entreprenørene får ofte ansvar som administrerende sideentreprenør.
    
;Hovedentreprise (utførelsesentreprise): Byggherren engasjerer selv arkitekt og rådgivere. En entreprenør har den vesentlige delen av bygget, men byggherren engasjerer f.eks. tekniske entreprenører selv.

;Generalentreprise (utførelsesentreprise): Byggherren engasjerer selv arkitekt og rådgivere, men kun en entreprenør som igjen har kontrakt med alle de andre entreprenørene.

;Totalentreprise: Byggherren har kontrakt med en entreprenør som igjen har kontrakt med arkitekt, rådgivere og samtlige andre entreprenører. Hvis oppgaven går helt fram til komplett innredning og ev. møblering, benyttes begrepet «nøkkelferdig».

;Samspillsentreprise: Byggeherre og entreprenør jobber sammen i en "åpen-bok"-format. Hvor man deler uforutsette kostnader, og entreprenører får et fast påslag på utgifter.
Standard Norge

**Standard Norge** (**SN**) er en norsk privat medlemsorganisasjon som utfører standardiseringsoppgaver på alle områder unntatt elektroteknikk som ivaretas av Norsk Elektroteknisk Komite og telekommunikasjon som ivaretas av Nasjonal kommunikasjonsmyndighet. Medlemskapet i Standard Norge er åpent for bedrifter, organisasjoner, myndigheter og andre. Standard Norge holder til på Lilleaker i Oslo.

## Historie
Standard Norge ble stiftet 24. juni 2003, men med røtter tilbake til opprettelsen av **Norges Standardiseringsforbund** i 1923.

## Virksomhet
Standard Norge har enerett på å fastsette og utgi *[[Norsk Standard]]*, og er det norske medlemmet i den europeiske standardiseringsorganisasjonen CEN og den internasjonale standardiseringsorganisasjonen ISO. Standard Norge har et eget datterselskap, Standard Online, som selger standarder og tilhørende produkter. Standard Norge har 80 % av aksjene i Standard Online, de øvrige 20 % eies av Norsk Elektroteknisk Komite.

## Kontroverser

Standard Norges håndtering av avstemningen over Office Open XML-filformater (uformelt ofte omtalt som OOXML eller OpenXML) var omstridt og resulterte i at 13 (av 23) av medlemmene i komiteen SN/K 185 meldte seg kollektivt ut. Samtidig medførte saken også at nye medlemmer meldte seg inn i komiteen.

## Referanser


## Eksterne lenker
*
Cappuccino

**Cappuccino** er en type kaffe med opphav i Wien på begynnelsen av 1800-tallet (muligens før), opprinnelig som «Kapuziner» av mørk kaffe med varm melk. Mest sannsynlig har den sitt navn fra kapusinermunkenes kappe, hvis farve kan minne om en blanding av kaffe og fløte.
 
Gjennom espressomaskinens utbedringer i Italia i 1940-årene oppstod «Kapuziner» i «ny» skikkelse, tilberedt av espresso og steamet melk, og med italiensk navn.

Fra og med 2007 har italienerne sertifisert *den italienske cappuccinoen*.

Det som er spesielt med cappuccino er at sukker ikke er nødvendig, fordi melken i seg selv inneholder melkesukker som lager sitt eget søtningsstoff.

## Se også
* café cortado
* caffè latte
* caffè macchiato
* wiener melange

## Referanser


## Eksterne lenker
*
Norge i dag

***Norge i dag*** er et norsk aktualitetsmagasin for lokalnyheter som har gått på NRK siden 1996. Programmet inneholder et utvalg av NRKs lokalnyheter og innhentes fra de daglige sendingene til NRKs mange distriktskontorer. Programmet ble først sendt på NRK2 og var en av den nye kanalens største seersuksesser, med opp mot 200&nbsp;000 seere enkelte kvelder. Senere ble programmet flyttet til NRK1 og ble der en del av *[[Dagsrevyen 21]]*. Som følge av dette går programmet nå mandag til torsdag like etter kl. 21. 

## Referanser


## Eksterne lenker
*
Fylkesvei 5631

**Fylkesvei 5631** (**Fv5631**) går mellom Hjelle og Øvre Årdal i Årdal kommune.

Frem til 2019 hadde veien betegnelsen fylkesvei 301 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Titanic (andre betydninger)

**[[Titanic]]** kan vise til:

*RMS «Titanic», britisk transatlantisk passasjerskip / atlanterhavsskip som forliste på sin jomfrutur i april 2012. 
**RMS «Titanic»s forlis
**RMS «Titanic»s vrak

## Filmer og litteratur
*''Titanic'' (1997) – en amerikansk film fra 1997. Regnes som den mest kjente filmatiseringene om Titanic.
**[[Titanics undergang (film)|Titanics undergang]]* (orig: *A Night to Remember*), en britisk film fra 1958. Fra til 1997 ble denne regnet den mest kjente filmatiseringene om Titanic.
*''Titanic'' (1943) – en tysk film av Werner Von Klingler
*''Titanic'' (1953) – regi av Jean Negulesco
*''Titanic'' (1996) – en tv-sendt mini-serie fra 1996 med George C. Scott, Catherine Zeta-Jones, Pete Gallager, og Tim Curry.
*''S.O.S. Titanic* – en TV-film fra 1979
**Hev Titanic!* – en roman fra 1980 av Clive Cussler
*[[Titanic (2012)|*Titanic* (2012)]] – en TV-sendt miniserie fra 2012 regissert av [[Nigel Stafford-Clark]].

==Musikk==
*[[Titanic (band)]] – et norsk rockeband, aktive på 1970-tallet, og gjenoppsto flere ganger på 1980-tallet
**'' – lydsporet til filmen fra 1997

## Videospill
* Starship Titanic – et spill fra 1998, designet av Douglas Adams

## Se også
* Titan
Hærverk

**Hærverk**, også kalt **vandalisme** eller **skadeverk**, er tilsiktet og tidvis omfattende ødeleggelse på noens eiendom.
Det meste av hærverk dreier seg om vilkårlige ødeleggelser, tilsynelatende uten hensikt eller vinning for den eller dem som utfører det. Likevel finnes det eksempler på motivert hærverk:
* Politisk motivert hærverk, rettet mot lokalene til politiske partier, organisasjoner, o.l.
* Trakasserende hærverk, med den hensikt å sjikanere eller true enkeltpersoner eller bedrifter
* Forsikringssvindel, der forsikringstaker selv utfører, eller sørger for å få utført hærverk mot egen eiendom, for så å kreve erstatning

Knusing av vindusruter, ramponering av telefonkiosk, skyting på trafikkskilt, velting av gravstøtter og oppskjæring av busseter er eksempler på hærverk.

Graffiti (spesielt tagging) på andres eiendom hvor disse ikke har gitt tillatelse til dette, regnes som regel også som hærverk. 

## Etymologi

Begrepet *vandalisme* kommer av det germanske folket vandalene, som ble ansett som et usedvanlig destruktivt folk etter at de ødela Roma i 455. I opplysningstiden ble Roma idealisert og vandalene og goterne fikk skylden for ødeleggelsen. Det finnes likevel ingen bevis for at vandalene var mer destruktive enn andre folkegrupper på den tiden.

*Hærverk* består av ordene *[[hær]]* (armé) og *verk* (gjerning), og viser til de ødeleggelser krigshandlinger påfører sivil eiendom, for eksempel Den brente jords taktikk. Siden begge disse begrepene er misvisende i dagens forståelse av ordene, brukes det relativt nylagde begrepet *skadeverk* i straffeloven og andre juridiske sammenhenger. «Hærverk» er likevel det mest brukte begrepet i dagligtale og til dels også i pressen.

## Konsekvenser
Hærverk anses som et samfunnsproblem. Riktignok resulterer mesteparten av umotivert hærverk i mindre eller moderate skader og er sjelden til umiddelbar fare for andre. På den annen side representerer ødeleggelsene betydelige kostnader for eiendommenes eiere og/eller disses forsikringsselskaper. Størstedelen av alt hærverk utføres på offentlig eiendom (tilhørende stat eller kommune) og kostnadene for utbedring av disse skadene må i realiteten dekkes av skattebetalernes penger. Hvis det ikke finnes midler til å utbedre skadene, må den ødelagte eiendommen/gjenstanden rives, fjernes, sperres av eller bli stående uutbedret. Områder preget av hærverk som ikke er utbedret gir fort et forslummet preg.

De fleste som utfører hærverk blir aldri tatt, ettersom etterforskning av denne typen kriminalitet ofte ikke blir prioritert; ikke sjelden er dessuten gjerningspersonene mindreårige. Det finnes mange eksempler på tunge yrkeskriminelle som startet sine løpebaner med hærverk i barndommen.
## Referanser
Marsj (musikk)

**Marsj** er en musikalsk sjanger som karakteriseres av markert og regulær rytme. Opprinnelig ble denne musikken skrevet for å marsjeres til, og som oftest ble den framført av et militærorkester. I stemning varierer marsjer fra den rørende dødsmarsjen i Richard Wagners *[[Götterdämmerung]]* til de tøffere militærmarsjene av John Philip Sousa og brudemarsjene sent på 1800-tallet. Eksempler på den varierte bruken av marsjer kan bli funnet i Beethovens *[[Eroica-symfoni]]*, i militærmarsjene til Franz Schubert, i *marche funèbre* i Chopins *Sonata i h-moll*, i sørgemarsjen i Händels *Saul* og i den tyske militærmarsjen *[[Alte Kameraden]]* av Carl Teike.

## Kilder
*
Reser

***Reser*** er et norsk magasinprogram for barn og ungdom som gikk på NRK1 fra 2000 til 2003. Programmet ble ledet av Stian Barsnes-Simonsen og Stine Buer den første tiden, deretter av Barsnes-Simonsen og Mari Grydeland. Programmet baserte seg på aktuelle tema med tilknytning til ungdom. Programledernes målsetting var å møte barn og unge i deres lokalmiljø og dermed gjøre sitt til at seerne i større grad føler tilhørighet til programmet. Det inneholdt både alvor og humor, drama, musikk og parodier. Spesielt for programmet var at hver sending ble sendt fra en ny by eller tettsted i Norge. Målgruppen var barn og unge mellom 10 og 15 år, med hovedvekt på de som var i ungdomsskolealder. Programmet gikk på lørdagskvelder, like etter Barne-TV.  

Programmet tok over etter ''Smørøyet''.

Serien vant klassen beste ungdomsprogram under Gullruten 2001 og Gullruten 2002. 

## Referanser


## Eksterne lenker
*
Penguin Books

**Penguin Books** er et britisk forlag grunnlagt i 1935 av Allen Lane. Hans ide var å selge heftede kvalitetsbøker til en rimelig pris, samme pris som en pakke sigaretter. Han var også opptatt av at de ikke bare skulle bli solgt hos bokhandlere, men også i kiosker og kolonialbutikker. Mest kjent er formatet paperback, som var begynnelsen til forlaget. 

I dag er Penguin en avdeling i den verdensomspennende Penguin Group, eid av Pearson PLC. Motstykket i USA er Penguin Group USA, Penguin forlag er det største forlaget for Storbritannia, New Zealand, Australia og India. I 2007 satte forlaget i gang prosjektet A Million Penguins hvor de utfordrer publikum til å skrive en roman sammen. 

## Eksterne lenker
*
Alpine (bilmerke)

**Société des Automobiles Alpine** er et fransk bilmerke som ble grunnlagt i Dieppe av Jean Rédélé (1922–2007) i 1954, og som spesialiserte seg på sportsbiler i samarbeid med Renault. Deres første modell ble lansert i 1956, og het Alpine A106. Alpine har gjennom tidene produsert en rekke modeller, både sportsbiler og rene banebiler. Deres mest prestisjetunge seier var 24-timersløpet i Le Mans hvor Renault Alpine A442 tok første- og fjerdeplass i 1978. Selskapet ble kjøpt opp av Renault i 1973, som fortsatte produksjonen av merket til 1995. Deretter benyttet Renault fabrikken til å produsere ulike sportmodeller av eget merke, før Alpine ble gjenopplivet i 2017 med modellen Alpine A110.

## Bilmodeller
### Dagens modeller
* Alpine A110 (2017–)
* Alpine A290 (2024–)
* Alpine A390 (2025–)


Blue Alpine A110.jpg|Alpine A110
Alpine A290 GTS – f 15022025.jpg|Alpine A290


### Tidligere modeller
* Alpine A106 (1955–1961)
* Alpine A108 (1958–1965)
* Alpine A110 (1962–1977)
* Alpine GT4 (1963–1969)
* Alpine A310 (1971–1984)
* Alpine GTA  (1984–1991)
* Alpine A610 (1991–1995)


Alpine A106.jpeg|Alpine A106
Renault Alpine.jpg|Alpine A108
1971 Alpine A110 Berlinette 1.3 Front.jpg|Alpine A110
Alpine GT 4.jpg|Alpine GT4
2015-08-30 10-50-34 fete-cabriolet-belfort.jpg|Alpine A310
Alpine GTA Le Mans rouge impérial.jpg|Alpine GTA
Alpine A610..0.jpg|Alpine A610


### Konseptbiler
* Renault Alpine A110-50 (2012)
* Alpine Vision Gran Turismo (2015)
* Alpine Vision (2016)
* Alpine Alpenglow (2022)
* Alpine A290_β (2023)
* Alpine A390_β (2024)


Festival automobile international 2013 - Concept Renault Alpine A110 50 - 003.jpg|Renault Alpine A110-50
Festival automobile international 2015 - Alpine Vision Gran Turismo - 013.jpg|Alpine Vision Gran Turismo
Alpine Vision Geneva Motor Show 2016.jpg|Alpine Vision
Mondial de l'auto Paris 2022 01.png|Alpine Alpenglow
Concept car Alpine A290 mod.jpg|Alpine A290_β
Alpine A390 β Concept - 02.jpg|Alpine A390_β


## Pris
### [[Årets bil i Europa]]
* **2025** – Alpine A290

## Referanser


## Eksterne lenker
* 
* https://web.archive.org/web/20120717023154/http://histomobile.com/m1/l2/alpine/301.htm
Fylkesvei 185 (Sogn og Fjordane)

**Fylkesvei 185 i Sogn og Fjordane** var frem til 2019 eneste fylkesvei i Leikanger kommune.

Veien besto av tre ikke sammenhengende traséer: Njøs – Henja (2,6&nbsp;km), Haug – Husabø (0,9&nbsp;km), Eggane – Valbrekka (1,8&nbsp;km).

2019 ble den erstattet av fylkesvei 5609, fylkesvei 5610 og fylkesvei 5611.

## Kommuner og knutepunkter

----

----

## Referanser


## Eksterne lenker
* Vegvesenets vegkart
Mitsubishi Pajero

**Mitsubishi Pajero** er en terrengbil fra den japanske bilprodusenten Mitsubishi. Pajero ble vist som konseptbil første gang på Tokyo Motor Show i 1979, og har vært serieprodusert siden 1982. I 2017 ble det annonsert at fabrikken stopper produksjonen av Pajero.

Mitsubishi Pajero har vunnet Rally Dakar flere ganger enn noen annen bilmodell:

* 2007
* 2006
* 2005
* 2004
* 2003
* 2002
* 2001
* 1998
* 1997
* 1993
* 1992
* 1985

## Referanser


## Eksterne lenker
* Mitsubishi Pajero på mitsubishi-motors.no
Fylkesvei 334 (Sogn og Fjordane)

**Fylkesvei 334 i Sogn og Fjordane** (**Fv334**) gikk mellom Fåberg og Høge bru i Luster kommune. Veien var 11,0&nbsp;km lang.

2019 ble veien del av fylkesvei 604.

## Kommuner og knutepunkter

*Endepunkt Trodi ved Fåberg
* Storkloppi (Bruvollelvi, 14 m)

* Kroken bru (Jostedøla, 22 m)
* Breheimsenteret

* Hesjevoll

## Referanser


## Eksterne lenker
* Vegvesenets vegkart
Tour de France 2003

**Tour de France 2003** var den 90. utgaven av Tour de France. Løpet ble avholdt mellom 5. juli og 27. juli. Rittet var på 20 etapper delt på 3,350 kilometer. 198 syklister deltok. Lance Armstrong vant opprinnelig sammenlagtseieren, men ble fratatt denne i 2012 uten at ny vinner ble kåret.

Det var en prolog og tjue etapper i rittet.

## Topp ti
Sammenlagt (gul trøye):

## Etappene

## Se også
* Liste over utøvere i Tour de France 2003
## Referanser


## Eksterne lenker
*
Tyler Hamilton

**Tyler Hamilton** (født 1. mars 1971) er en amerikansk tidligere profesjonell syklist, som vant gull på tempo for menn i Sommer-OL 2004. Hamiltons dopingtest viste spor av bloddoping, men han fikk beholde sin gullmedalje fordi B-prøven ikke kunne analyseres fordi blodtesten hadde vært nedfrosset. Den russiske olympiske komitéen anket avgjørelsen inn for Den internasjonale voldgiftsretten for sport i et forsøk på å frata Hamilton gullmedaljen, til fordel for den russiske sølvvinneren, Vjatsjeslav Jekimov. 27. juni 2006 ble saken avvist av domstolen. Hamilton valgte senere å levere tilbake gullmedaljen, og ble offisielt diskvalifisert av Den internasjonale olympiske komité 10. august 2012.

I mellomtiden hadde imidlertid Hamilton avlagt en ny positiv dopingtest. I september 2004 vant han 8. etappe av sykkelrittet Spania rundt. Som etappevinner måtte Hamilton avlegge dopingprøve, og denne gang var begge testene positive. I april 2005 ble han utestengt fra sykkelsporten i 2 år.

Høsten 2006 hadde Hamilton sonet sin straff, og i november 2006 signerte han kontrakt med UCI profflaget Tinkoff Credit Systems. Anklagene om tidligere dopingbruk fortsatte imidlertid, og han ble beskyldt for å ha vært involvert i dopingskandalen Operación Puerto knyttet til den spanske legen Eufemiano Fuentes. 9. mai 2007 ble han suspendert av laget sitt på grunn av disse anklagene. Han fikk siden kontrakt med det amerikanske laget Rock Racing, og ble i 2008 amerikansk mester på landevei. 

I april 2009 ble det kjent at han hadde testet positivt på Dehydroepiandrosteron (DHEA) som han skulle ha brukt mot depresjon. Han bestemte seg for å legge opp. Han ble i tillegg idømt åtte års utestengelse.

Høsten 2012 gav han ut boka 'The Secret Race: Inside the Hidden World of the Tour de France: Doping, Cover-ups, and Winning at All Costs',(utgitt i 2013 på norsk med tittelen 'Det skjulte rittet; doping og dekkhistorier i Tour de France') hvor han i detalj forteller om doping innen sykkelmiljøet og hvordan lagene han syklet for opererte for å unngå å bli tatt i dopingkontroll.  Han innrømmer å ha brukt EPO, testosteron og bloddoping og forteller også om flere andre syklister som gjorde det samme, blant annet Lance Armstrong.

## Referanser


## Litteratur
* Tyler Hamilton, Daniel Coyle: *The Secret Race* (ISBN 9780345530417), Bantam Books 2012.

## Eksterne lenker
* 
*
Nittingskallen

**Nittingskallen** var en sjøgrunne i Bø kommune i Nordland. Den besto av de to undervansskjærene Store og Lille Nittingen, og lå like vest for Langøya, i innseilinga til fiskeværet Straumsjøen. Nittingskallen var farlig for skipsfarten inn til Straumsjøen, og det ble lenge krevd at skjæret skulle sprenges bort. Kystverket planla å fjerne det, men prosjektet ble utsatt.

Nittingskallen ble til slutt sprengt bort sommeren og høsten 2008, etter at Bø kommune i 2007 vedtok at det skulle fjernes i kommunal regi. Arbeidet ble sluttført våren 2009, og kostet ca. 10 millioner kroner, betalt med en tredel hver av staten, Nordland fylke og Bø kommune.

I september 2006 gikk en båt fra Kystverket på grunn på Nittingskallen. Båten sprang lekk, men ble berget.

## Referanser
MUF

**MUF** er forkortelse for flyktningestatusen til en gruppe kurdiske flyktninger fra Irak: **M**idlertidig opphold **U**ten rett til **F**amiliegjenforening. I utgangspunktet var det vel 2000 flyktninger i denne gruppen, kalt «muffere».

De såkalte MUF-erne er en gruppe kurdere fra Nord-Irak som kom til Norge mellom 1998 og 2000. De fikk ikke innvilget asyl, men fikk innvilget MUF for ett år om gangen.

## Bakgrunn
Odd Roger Enoksen endret som kommunalminister i 2000 i Kjell Magne Bondeviks første regjering praksis med at kurdiske flyktninger fra Nord-Irak fikk opphold på humanitært grunnlag i Norge. Han innførte i stedet MUF-ordningen før han gikk av.

Da Sylvia Brustad var kommunalminister i 2001, avviklet hun ordningen som Enoksen hadde innført. Hun ga   i stedet mufferne rett til å søke om oppholds- og arbeidstillatelse i Norge.

I 2003 endret kommunalminister Erna Solberg reglene. Nå gjaldt det at de måtte ha vært i arbeid i minst ett år pr. 1. april og 1. mai 2005 for å få bli i Norge. De som ikke hadde vært i arbeid i så lang tid, måtte ut av landet. 844 søkte om opphold i medhold av disse reglene. Vel 500 var kvalifiserte.

## MUF-saken
197 irakiske kurdere oppfylte ikke  kravene i regjeringens forskrift, men fikk likevel innvilget oppholds- og arbeidstillatelse i Norge av Utlendingsdirektoratet. Grunnlaget for dette lå i § 8.2 i Utlendingsloven, hvor det tales om «sterke menneskelige hensyn». Da dette ble kjent, ble det sterke reaksjoner mot UDIs sjef Manuela Ramin-Osmundsen, som hevdet at hun ikke kjente til saken. Selv om hun var ny i jobben, hadde hun vært nestleder i UDI. Ettersom hun burde ha kjent til saken, valgte hun å gå av.

Et utvalg ledet av professor Hans Petter Graver, Graver-utvalget, gransket saken og kom til at direktør i Utlendingsdirektoratet Trygve G. Nordby, til tross for at han fulgte norsk lov,  hadde strukket strikken lengre enn det var politisk dekning for i saken.

Over halvparten av sakene er siden behandlet på nytt og bare en tredel av MUF-erne får bli i Norge. 91 av MUF-erne har nå fått endelig avslag fra Utlendingsnemnda. Av disse forbereder om lag 80 seg til å gå til gruppesøksmål mot staten.

Regjeringa Stoltenberg varslet tvungen tilbakesending til Nord-Irak av de resterende mufferne. Flere politiske partier og kurdiske organisasjoner i Norge  har aksjonert mot disse planene.

Pr. august 2020 arbeidet UDI fortsatt med MUF-relaterte saker.

## Referanser


## Eksterne lenker

MUFerne – hovedhjemmeside
Fylkesvei 335 (Sogn og Fjordane)

**Fylkesvei 335 i Sogn og Fjordane** (**Fv335**) gikk mellom Bergset og Gjerde, og mellom Espe og Høga bru i Luster kommune.

Traséer: Høga bru – Espe 3,9&nbsp;km, Gjerde – Bergset 5,4&nbsp;km.

2019 ble veien del av fylkesvei 604.

## Kommuner og knutepunkter

*Endepunkt Bergset

----

----

*Endepunkt Espe
* Høga bru (Jostedøla, 29 m)

## Referanser


## Eksterne lenker
* Vegvesenets vegkart
Vefsn landbruksskole

**Vefsn landbrukskole** er en videregående skole som ligger i Vefsn kommune i Nordland. Skolen er en del av Mosjøen videregående skole.

Skolen har landbruksrettede studieretninger. Hovedbygningene ligger i Marka, om lag 10 km fra Mosjøen.Skolen har 45 elevplasser i Mosjøen og 12 elevplasser i Hattfjelldal. 

## Linjer
Førsteåret (VG1) er felles for alle utdanningsveiene innenfor utdanningsprogram naturbruk. De to neste årene tilbys følgende årskurs (per 2020): 

* VG2 Landbruk og gartneri 
* VG2 Skogbruk og jakt 
* VG2 Heste-og hovslagerfag 
* VG3 Landbruk 
* VG3 Studieforberedende naturbruk 

## Historie
Vefsn landbruksskole ble åpnet i 1968 etter at det ble vedtatt å flytte landbruksskolen på Bodin ved Bodø til Vefsn. Den ble da flyttet til Honggarden i Marka. 

## Bygninger
De eldste bygningene er de som opprinnelig var hovedhuset og fjøset på Hoggarden. Der er det nå barnehage, sau/hønsefjøs og stall. Kufjøset er den største enkeltbygningen på landbruksskolen og var lenge det største fjøset i Vefsn. Grisefjøset ligger like ved og er blitt utvidet nylig. I tillegg er det andre driftsbygninger knyttet til skolen som gartneri, verksteder, garasjer, lager og gårdssag. På skolens hovedbygning er det klasserom, datasal, kontorer, bibliotek, matsal og gymsal. Elevene bor i internatene Gimle, Valhall, Borgen og Valkyrien. Det er også rom på kvisten i hovedbygningen.

## Eksterne lenker
* Vefsn landbruksskole, offisielle sider
Numme & Gunstrøm – før og nå

***Numme & Gunstrøm – før og nå*** er et norsk underholdningsprogram med Yngvar Numme og Tor Erik Gunstrøm som gikk på TV 2 i 2001. Konseptet for serien var gags og sketsjer kombinert med gjester, samtale og musikalske innslag. Det var en hovedgjest i hver episode, en person de hadde arbeidet med opp gjennom karrieren. De inviterte også en musikalsk gjest. Det ble også vist arkivklipp der man fikk se utdrag fra deres lange karriere. Programmet gikk på lørdagskvelder.

Premieren ble sett av 634 000, men etter det falt seertallene en god del.

## Gjester i serien

## Referanser
Fylkesvei 5496

**Fylkesveg 5496** går mellom Lauvås og Lindås i Alver kommune.

Frem til 2019 hadde veien betegnelsen fylkesvei 415 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kim Sørensen

**Kim Sørensen** (født 1976) er en norsk skuespiller. 

Sørensen gikk ut fra Statens Teaterhøgskole i 2001. Han har vært tilknyttet Agder teater, Den Nationale Scene, Det norske teatret, Oslo Nye Teater, Nationaltheatret og Nordland Teater. Våren 2006 hadde han stor suksess på Nordland Teater i tittelrollen i stykket *Peder Seier*, som bygget på den norsk-amerikanske forfatteren O. E. Rølvågs roman med samme tittel.

Sørensen har medvirket i flere TV-serier og filmer ved siden av teaterkarrieren. I 2018 ble han nominert til Amandaprisen for sin rolle i filmen *[[Gjengangere (film)|Gjengangere]]* (2017).

Sørensen er også en av skuespillerne som har grunnlagt og driver friteatergruppen Statsteatret.

## Roller (utvalg)

### Film og TV
* 1996: *[[Offshore (TV-serie)|Offshore]]* (TV-serie)
* 1998: *[[Red Indian]]* (film)
* 2003: *[[Sejer - elskede Poona]]* (TV-serie)
* 2003: *[[Solstikk (kortfilm)|Solstikk]]* (kortfilm)
* 2004: *[[Ikke naken]]* (film)
* 2005: *[[Ved kongens bord]]* (mini-TV-serie)
* 2006: *[[En udødelig mann]]* (miniserie)
* 2006: *[[Uro (film)|Uro]]* (film)
* 2007: *[[5 løgner]]* (film)
* 2007–2008: *[[Kodenavn Hunter]]* (TV-serie; sesong 1 og 2)
* 2008: *[[Sommerhuset]]* (film)
* 2012: *[[Varg Veum – Kalde hjerter]]* (film)
* 2019: *[[Twin (TV-serie)|Twin]] *(TV-serie)
* 2017: *[[Gjengangere (film)|Gjengangere]]* (Film)
* 2020: *[[Sigurd fåkke pult]]* (TV-serie)
* 2020: *[[Livstid (TV-serie)|Livstid]]* (TV-serie)
* 2021: *[[Maxitaxi Driver]]* (TV-serie)
* 2021: *[[Beforeigners]]* (TV-serie)
* 2021: *[[Wisting]]* (TV-serie)
* 2022: *[[Alt du elsker (TV-serie)|Alt du elsker]]* (TV-serie)

### Teater (utvalg)

* 2004: *[[Maria Stuart (skuespill)|Maria Stuart]]* (Nationaltheatret)
* 2004: *[[Fruen fra havet]]* (Nationaltheatret)
* 2004: *[[Bakkantinnene]]* (Nationaltheatret)
* 2005: *[[Speer (skuespill)|Speer]]* (Nationaltheatret)
* 2006: *[[Folk og røvere i Kardemomme by]]* (Nationaltheatret)
* 2006: *[[Peder Seier]]* (Nordland Teater)
* 2007: *[[Seks personer søker en forfatter]]* (Nationaltheatret)
* 2007: *[[Hjemkomsten (skuespill)|Hjemkomsten]]* (Nationaltheatret)
* 2008: *[[Jokkes verdiløse menn]]* (Torshovteateret)

## Familie
Kim Sørensen er sønn av skuespilleren Reidar Sørensen, og halvbror til skuespillerne Elias Holmen Sørensen og Isak Holmen Sørensen.

## Referanser


## Eksterne lenker
*
Spåtind

**Spåtind** er den høyeste fjelltoppen på Synnfjellet, som ligger midt i mellom Lillehammer i øst og Fagernes i vest. Fjellet har en høyde på  meter over havet. Toppen ligger på grensen mellom kommunene Nordre Land og Etnedal, begge i Innlandet fylke.

I sør skimtes Norefjell og mot høyre ligger Hallingskarvet, Skogshorn i Hemsedal. Valdresfjellene Rundemellen og Skaget sees i vest. Mot nordvest kan en se Jotunheimens topper med blant annet Hurrungane og Glittertinden.  

Sommeren 2014 ble det avduket en sikteskive på fjelltoppen.

## Fotnoter



## Referanser




## Litteratur
*Kåre Kompelien (2005): *Synnfjellet i våre hjerter*. ISBN 978-82-91525-13-7

## Eksterne lenker
* Detaljert beskrivelse av Spåtind på Peakbook.org
* Hugulia fjellstue
* Hugulia velforening 
* Spåtind sport hotell 
* Spåtind Skisenter
Nyhetsblikk

***Nyhetsblikk*** er et norsk direktesendt aktualitetsmagasin med mye kulturstoff som gikk på NRK2 fra 2000 til 2001. Programmet kan beskrives som et direktesendt nyhetsprogram med reportasjer og gjester, og favnet både kultur, medier, økonomi og utenriksstoff. Det ble sendt fire ganger i uken, mandag til torsdag.

Programmet ble etterfulgt av ''Stereo''.

## Referanser


## Eksterne lenker
*
Team Trafikk

**Team Trafikk AS**, det siste året kjent som **Nettbuss Trondheim AS**, var et datterselskap av Nettbuss som driftet bybussene i Trondheim. Virksomheten hadde ca. 690 ansatte og ca. 225 busser i daglig drift. Pr. 2009 transporterte selskapet ca.  passasjerer daglig, 20 millioner per år. I tillegg til vanlig rutekjøring drev selskapet «Nattbussen», oppdragskjøring, skolekjøring og «Team Flexibuss» som drev med mer spesialrettet transport.

## Historie
Team Trafikk ble etablert 1. juli 2001, gjennom en sammenslåing av Trondheim Trafikkselskap og Hemne Orkladal Billag. Dette ble til et selskap med ca.  ansatte og ca. 600 vogner, i hovedsak busser. Team Trafikk ble nå morselskap i konsernet med datterselskaper, som Team Møre, Team Buss og Team Verkstedsenter. Nettbuss kjøpte høsten 2002 opp Team Trafikk, og ble eneste eier i selskapet fra 16. desember 2002. Team Trafikk fortsatte som et datterselskap av Nettbuss, med ansvar for bussrutekjøringen i Trondheim. De øvrige selskapene for busstrafikk som var i konsernet Team Trafikk ble da søstre; Nettbuss Trøndelag og Nettbuss Møre.

Selskapet skiftet 1. januar 2011 navn til Nettbuss Trondheim AS. Fra 1. september 2011 ble Nettbuss Trondheim fusjonert inn i Nettbuss Trøndelag som en naturlig følge av mindre trafikkproduksjon fordi resten av Trondheims busslinjer kjøres av andre operatører på oppdrag for AtB.
Knappeduktelt

**Knappeduken** er en del av den militære feltutrustningen til hver enkelt soldat. 

Den er rombeformet med åpning i midten som kunne knappes igjen. Duken er av dunlerret eller tettvevd impregnert tekstil, og skulle tåle regn uten å slippe mye gjennom. Langs alle fire sidene og noen ekstra steder er det et mønster av knapper og knapphull. Duken var tidligere hvit på en side, og kaki- eller kamuflasjefarget på den andre, dagens duker er stort sett olivengrønne på begge sider.

Duken kan tres over hodet og brukes som regnslag. To eller flere duker kan knappes sammen til et telt (knappeduktelt). Tilbehøret består av korte teltstenger som kan skjøtes sammen til ønsket lengde. Ved å feste telttoppen til en passende tregrein får man bedre plass inne.
Harri Olli

**Harri Olli** (født 15. januar 1985 i Rovaniemi) er en finsk skihopper. Han oppnådde sin første internasjonale mesterskapsmedalje under junior-VM i 2003, da han var med på det finske laget som tok bronsemedalje i laghoppingen. Han debuterte i verdenscupen i 2002. 

Under VM 2007 i Sapporo overrasket Harri Olli stort ved å ta sølvmedalje i storbakkerennet,slått med 0,2 poeng av den sveitsiske vinneren Simon Ammann.  Noen hevdet i ettertid at Harri Olli burde ha blitt verdensmester, og mente han ble snytt for stilpoeng fordi han ikke hadde et kjent nok navn.

På slutten av 07/08-sesongen, var han med på det finske laget som vant sølv i skiflyvings-VM i Oberstdorf. Etter lagkonkurransen ble han utestengt for resten av sesongen av landslaget på grunn av at han hadde festet langt utpå natta.

Han var imidlertid tilbake igjen den påfølgende sesongen som ble en sportslig opptur med 3 verdenscupseire og en andreplass og en tredjeplass. Derimot ble 2009/10-sesongen svært ustabil, hvor han enten landet på kulen eller hoppet bakken ned. Han fikk to pallplasseringer den sesongen og bronse i lagkonkurransen i VM i skiflyging i Planica 2010.

30. november 2010 ble Olli suspendert av FIS etter å ha gitt fingeren til mediakameraet etter at han hoppet 77 meter i kvalifiseringen, og han ble suspendert fra det finske landslaget. Etter suspensjonen fikk han hoppe i Sapporo i verdenscupen uten hell og la senere opp. Men i 2013 gjorde han comeback.

## Verdenscupseire
# 14. februar 2009 – Oberstdorf, 
# 13. mars 2009 – Lillehammer, 
# 22. mars 2009 – Planica, 

## Sammenlagtplasseringer i verdenscupen

## Referanser


## Eksterne lenker
*
Villmarksliv

***Villmarksliv*** er et månedlig tidsskrift om sportsfiske, jakt, friluftsliv og dyreliv som utgis av Egmont Publishing.

## Om bladet
Magasinet ble etablert i 1973 (ett prøvenummer i 1972), og er kjent for de fleste såkalte villmarkinger. Bladet ble startet av de fire gründerne Thorbjørn Tufte, Bjørn Holm-Hansen, Anton Lossius og Olaf Gundersrud gjennom Naturforlaget AS. De første årene delte Tufte og Holm-Hansen på redaktørjobben, ved å ha ansvaret for annenhver utgivelse. I 1988 overtok Dag Kjelsaas redaktørstolen. Dagens redaktør er Knut Brevik, og tok over jobben i 2005. 

I 1992 kjøpte Hjemmet Mortensen opp aksjemajoriteten, og overtok driften. *Villmarksliv* har vært boltreplass for en rekke kjente villmarkinger, fra Sverre M. Fjelstad til Lars Monsen. 

Bladet utgir i tillegg flere årlige spesialutgivelser som «Ørretfiske», «Vill mat» og «Norske naturperler». Bladet arrangerer også «NM i naturfoto», og gjennom hele året kan leserne følge landets beste naturfotografer knive om premiene. Det fører også de offisielle norgesrekordlistene innen sportsfiske, de såkalte «Sportsfiskerekordene». 

## Opplag
Bekreftede netto opplagstall fra Mediebedriftenes Landsforening:

* 2011: 
* 2012: 
* 2013: 
* 2014: 
* 2015: 
* 2016: 
* 2017: 
* 2018: 
* 2019: 
* 2020: 
* 2021: 

## Se også
* *[[Svensk Jakt]]*, svensk jaktmagasin
* *[[Våpenjournalen]]*, norsk skytevåpenmagasin
* *[[Vapentidningen ]]*, svensk skytevåpenmagasin

## Referanser


## Eksterne lenker
*
Fylkesvei 5460

**Fylkesveg 5460** går mellom Hindenes og Eknesvåg i Alver.

Frem til 2019 hadde veien betegnelsen fylkesvei 395 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Insecta norvegiae

***Insecta norvegiae*** er et entomologisk vitenskapelig tidsskrift og omfatter monografier, utbredelsesoversikter, sjekklister og bibliografier. Heftet er et supplement til Norwegian Journal of Entomology. 

Redaktør er Lars Ove Hansen og det utgis av Norsk entomologisk forening. 

Insecta norvegiae omhandler hovedsakelig entomologien (insekter) i Norge, men stoff om andre norske arter leddyr får plass i heftetet. Språket er engelsk.

## Hittil utkommet
* 1980 &ndash; Refseth, D. *Atlas of the [[Biller|Coleoptera]] of Norway . 1. [[åtselbiller|Silphidae]], [[Catopidae]], [[Colonidae]], [[Leptinidae]].* Insecta norvegiae 1, 44 sider.  
* 1982 &ndash; Kvamme, T. *Atlas of the [[Maur|Formicidae]] of Norway ([[Vepser|Hymenoptera]]: [[Aculeata]]).* Insecta norvegiae 2, 56 sider. 
* 1988 &ndash; Stokkeland, I. *A bibliography of Norwegian [[Vårfluer|Caddisfly]] publications (Insecta: [[Trichoptera]]) 1879-1985.* Insecta norvegiae 3, 40 sider. 
* 1989 &ndash; Hauge, E. *An annotated check-list of Norwegian [[Edderkopper|Spiders]] (Araneae).* Insecta norvegiae 4, 40 sider. 
* 1994 &ndash; Aarvik, L., Svendsen, S., Berg, Y., Berggren, K. & Hansen, L.O. *Atlas of the [[Sommerfugler|Lepidoptera]] of Norway . Part 1. [[Gelechioidea]]: [[Oecophoridae]], [[Agonoxenidae]], [[Batrachedridae]], [[Momphidae]], [[Cosmopterigidae]], [[Scythridae]], [[Blastobasidae]].* Insecta norvegiae 5, 72 sider. 
* 1996 &ndash; Stokkeland, I. *Bibliography of Norwegian [[Døgnfluer|Mayfly]], [[Vannymfer|Damselfly]], [[Libeller|Dragonfly]] and [[Steinfluer|Stonefly]] publications (Insecta: [[Ephemeroptera]]; [[Odonata]]; [[Plecoptera]]) 1882-1993.* Insecta norvegiae 6, 109 sider. 
* 2005 &ndash; Greve, Lita. *Atlas of the [[Trefluer|Clusiidae]] (Diptera) in Norway.* Insecta norvegiae 7. 28 sider. 

## Kilder
* Insecta norvegiae – Norsk entomologisk forening
* Sømme, Lauritz. 2004. *Entomologiens historie i Norge. Norsk entomologisk forening 1904 – 2004*. Zoologisk museum, Universitetet i Oslo. ISBN 82-996923-1-8. 326 sider.

## Eksterne lenker
* Norsk entomologisk forening – Insecta norvegiae
* Norsk entomologisk forening – for deg som vil lære mer om insekter.
Mount Liamuiga

**Mount Liamuiga** er det høyeste fjellet i landet Saint Kitts og Nevis. Toppen er 1&nbsp;156 meter over havet. Fjellet er av vulkansk opprinnelse. Siste større utbrudd fant sted for mindre enn 2000 år siden, men rapporter om utbrudd i 1692 og 1843 anses som usikre. Krateret har fumaroler.

## Referanser
Renato Pasini

**Renato Pasini** (født 1977) er en italiensk tidligere langrennsløper som konkurrerte fra 1996 til 2013. Han vant gull i lagsprinten (sammen med Cristian Zorzi) under VM 2007 i Sapporo. Pasinis bror Fabio er også langrennsløper.

Han debuterte i verdenscupen i mars 2000 i Bormio, der han endte på en beskjeden 77.-plass. Etter hvert utviklet han seg til sprintspesialist. Renato vant sin første verdenscupseier 21. januar 2007 på sprinten i Rybinsk i Russland. Han tok sin andre  seier den 31. januar 2009, på akkurat samme sted.

### Sammenlagtresultater i verdenscupen i langrenn

## Referanser


## Eksterne lenker
*
Fylkesvei 5582

**Fylkesvei 5582** går mellom Byrknes og Sløvåg i Gulen.

4. november 2010 ble den nye fylkesveitraséen mellom Ånneland og Sløvåg offisielt åpnet, fergesambandet mellom Skipavik og Sløvåg ble samtidig nedlagt. Strekningen mellom Sløvåg og Fivelstad hadde vært i trafikk siden desember 2008. Kostnadene var 215 mill. kroner, Brandangersundet bru inkludert.

Frem til 2019 hadde veien betegnelsen fylkesvei 4 (Sogn og Fjordane).

## Kommuner og knutepunkter

## Referanser



## Eksterne lenker
* Vegvesenets vegkart 
*
Anna Karin Strömstedt

**Anna Karin Strömstedt** (født 1981 i Vansbro) er en svensk tidligere langrennsløper og skiskytter. Hun slo gjennom med medalje i det svenske seniormesterskapet allerede før hun fylte 17 år, og var med å vinne stafettgull i junior-VM 1998.

Hun gikk sisteetappen for Sverige i OL 2006 i Torino, der det svenske laget endte på fjerdeplass.

4. februar 2007 var hun med på å vinne verdenscupstafetten i Davos (foran Norge og Finland). Hennes beste individuelle plasseringer er en femteplass på sprinten i Nové Město i desember 2005.

## Referanser


## Eksterne lenker
*